Kimble
"Kimblen" suomalainen luoja on porilainen Aarne Heljakka, jonka perheeseen amerikansukulaiset antoivat "Trouble"-lautapelin 1960-luvun keskivaiheilla. "Troublen" olivat kehittäneet vuosikymmenen alulla Kohnerin veljekset ja Al Stubbmann. Vuonna 1967 Heljakka keksi hakea lisenssiä pelin suomalaiseen julkaisuun ja perusti peliä valmistamaan Nelostuote Ky:n (nykyään Tactic Games). "Troublen" suomalaisversion nimeksi Heljakka valitsi "Kimblen" tuolloin televisiossa pyörineen suositun "Takaa-ajettu"-televisiosarjan päähenkilön, Richard Kimblen, mukaan.
Digimon Rumble Arena
Digimon Rumble Arena (Japanissa peli tunnetaan nimellä Digimon Tamers Battle Evolution デジモンテイマーズ バトルエボリューション "Dejimon Teimāzu Batoru Eboryūshon") on Bandain ja Hudson Softin yhteistyössä kehittämä Digimon -lelu ja animesarjoihin perustuva taistelupeli. Se julkaistiin ensin Japanissa PlayStation -konsolille vuonna 2001, muuallapäin maailmaa vasta vuotta myöhemmin.